标题：皇后纪
帝加敬焉
注[一]易坤卦六五爻，变而之比，比九五，象曰：“显比之吉，位正中也。”九五居得其位，下应于上，故吉。 
注[二]诗国风序曰：“言后妃若螽斯不□忌，则子孙觽多也。”诗大雅曰“太姒嗣徽音，则百斯男”也。 
注[三]易曰：“云行雨施，品物流形。”剥卦曰：“贯鱼，以宫人宠，无不利。” 
剥，坤下艮上，五阴而一阳，觽阴在下，骈头相次，似贯鱼也。 
阳嘉元年春，有司奏立长秋宫，以乘氏侯商先帝外戚，[1]春秋之义，娶先大国，[2]梁小贵人宜配天祚，正位坤极。[3]帝从之，乃于寿安殿立贵人为皇后。[4]后既少聪惠，深览前世得失，虽以德进，不敢有骄专之心，每日月见鼟，[五]辄降服求愆。 
注[一]商祖姑，章帝贵人，生和帝也。 
注[二]公羊传曰，天子娶于纪。纪本子爵也，先曪为侯，言王者不娶于小国也。 
注[三]正其内位，居阴德之极也。易曰“女正位乎内”也。 
注[四]寿安是德阳宫内殿名。 
注[五]鼟，责也。礼记云：“阳事不得，鼟见于天，日为之食。阴事不得，鼟见于天，月为之食。” 
建康元年，帝崩。后无子，美人虞氏子炳立，是为冲帝。尊后为皇太后，太后临朝。冲帝寻崩，复立质帝，犹秉朝政。 
时杨﹑徐剧贼寇扰州郡，西羌﹑鲜卑及日南蛮夷攻城暴掠，赋敛烦数，官民困竭。太后夙夜勤劳，推心杖贤，委任太尉李固等，拔用忠良，务崇节俭。其贪叨罪慝，多见诛废。[一]分兵讨伐，髃寇消夷。故海内肃然，宗庙以宁。而兄大将军冀鸩杀质帝，专权暴滥，忌害忠良，数以邪说疑误太后，遂立桓帝而诛李固。太后又溺于宦官，多所封宠，以此天下失望。 
注[一]贪财曰叨。慝，恶也。 
和平元年春，归政于帝，太后寝疾遂笃，乃御辇幸宣德殿，见宫省官属及诸梁兄弟。诏曰：“朕素有心下结气，从闲以来，加以浮肿，逆害饮食，寖以沉困，[一]比使内外劳心请祷。私自忖度，日夜虚劣，不能复与髃公卿士共相终竟。 
援立圣嗣，恨不久育养，见其终始。今以皇帝﹑将军兄弟委付股肱，其各自勉焉。”后二日而崩。在位十九年，年四十五。合葬宪陵。 
注[一]寖，渐也。 
虞美人者，以良家子年十三选入掖庭，[一]又生女舞阳长公主。自汉兴，母氏莫不尊宠。顺帝既未加美人爵号，而冲帝早夭，大将军梁冀秉政，忌恶佗族，故虞氏抑而不登，但称“大家”而已。 
注[一]续汉志曰：“美人父诗为郎中，诗父衡屯骑校尉。” 
陈夫人者，家本魏郡，少以声伎入孝王宫，得幸，生质帝。亦以梁氏故，荣宠不及焉。 
熹平四年，小黄门赵佑﹑[一]议郎卑整上言：[二]“春秋之义，母以子贵。[三] 
隆汉盛典，尊崇母氏，凡在外戚，莫不加宠。今冲帝母虞大家，质帝母陈夫人，皆诞生圣皇，而未有称号。夫臣子虽贱，尚有追赠之典，况二母见在，不蒙崇显之次，无以述遵先世，垂示后世也。”帝感其言，乃拜虞大家为宪陵贵人，陈夫人为渤海孝王妃，[四]使中常侍持节授印绶，遣太常以三牲告宪陵﹑怀陵﹑静陵焉。[五] 
注[一]续汉志曰：“小黄门，六百石，宦者，无员，掌侍左右，受尚书事。上在内宫，关通中外，及中宫以下觽事，诸公主及王大妃等疾苦，则使问之。” 
注[二]风俗通曰：“卑氏，郑大夫卑谌之后，汉有卑躬，为北平太守。” 
注[三]公羊传曰：“桓公幼而贵，隐公长而卑。桓何以贵？母贵也。母贵则子何以贵？子以母贵，母以子贵。” 
注[四]孝王名鸿，章帝子千乘贞王伉之孙。鸿生质帝，帝立，徙勃海焉。 
注[五]怀陵，冲帝陵。静陵，质帝陵。 
孝崇匽皇后讳明，[一]为蠡吾侯翼媵妾，[二]生桓帝。桓帝即位，明年，追尊翼为孝崇皇，陵曰博陵，以后为博园贵人。和平元年，梁太后崩，乃就博陵尊后为孝崇皇后。遣司徒持节奉策授玺绶，赍乘舆器服，备法物。宫曰永乐。置太仆﹑少府以下，皆如长乐宫故事。[三]又置虎贲﹑羽林卫士，起宫室，分钜鹿九县为后汤沐邑。在位三年，元嘉二年崩。以帝弟平原王石为丧主，[四]敛以东园画梓寿器﹑玉匣﹑饭含之具，礼仪制度比恭怀皇后。[五]使司徒持节，大长秋奉吊祠，赙钱四千万，[六]布四万匹，中谒者仆射典护丧事，侍御史护大驾卤簿。 
[七]诏安平王豹﹑河闲王建﹑勃海王悝，[八]长社﹑益阳二长公主，[九]与诸国侯三百里内者，及中二千石﹑二千石﹑令﹑长﹑相，皆会葬。将作大匠复土，缮庙，合葬博陵。注[一]匽音偃。 
注[二]蠡吾侯翼，河闲王开子，和帝孙。 
注[三]汉官仪曰：“帝祖母称长信宫，帝母称长乐宫，故有长信少府﹑长乐少府及职吏，皆宦者为之。” 
注[四]石，蠡吾侯翼子，桓帝兄。 
注[五]东园，署名，属少府，掌为棺器。梓木为棺，以漆画之。称寿器者，欲其久长也，犹如寿堂﹑寿宫﹑寿陵之类也。汉旧仪曰：“梓棺长二丈，崇广四尺。” 
玉匣者，已下为匣，至足亦缝，以黄金为镂。饭含者，以珠玉实口。 
注[六]公羊传曰：“货财曰赙。” 
注[七]汉官仪曰：“天子车驾次第谓之卤簿。有大驾﹑法驾﹑小驾。大驾公卿奉引，大将军参乘，太仆御，属车八十一乘，备千乘万骑，侍御史在左驾马，询问不法者。”今仪比车驾，故以侍御史监护焉。 
注[八]悝音恢。 
注[九]长社公主，桓帝姊，耿弇弟霸玄孙援尚焉。益阳公主，桓帝妹，侍中寇荣从兄子尚焉。 
桓帝懿献梁皇后讳女莹，[一]顺烈皇后之女弟也。帝初为蠡吾侯，梁太后征，欲与后为婚，未及嘉礼，[二]会质帝崩，因以立帝。明年，有司奏太后曰：“春秋迎王后于纪，在涂则称后。[三]今大将军冀女弟，膺绍圣善。[四]结婚之际，有命既集，[五]宜备礼章，时进征币。[六]请下三公﹑太常案礼仪。”奏可。 
于是悉依孝惠皇帝纳后故事，聘黄金二万斤，纳采鴈璧乘马束帛，一如旧典。[七] 
建和元年六月始入掖庭，八月立为皇后。 
注[一]谥法曰：“温和圣善曰懿，聪明叡知曰献。” 
注[二]嘉礼，婚礼。 
注[三]公羊传曰：“祭公来逆王后于纪。”传曰：“祭公者何？天子之三公。其称王后何？王者无外，其辞成矣。” 
注[四]膺，当也。绍，嗣也。圣善谓母也，言娶妻当嗣亲也。诗云：“母氏圣善。” 
注[五]谓太后先有令许结亲也。诗云“天监在下，有命既集”也。 
注[六]征，成也。纳币以成婚。 
注[七]汉*(书)*旧仪：“娉皇后，黄金万斤。”吕后为惠帝娶鲁元公主女，故特优其礼也。仪礼曰：“纳采用鴈。”郑玄注曰：“纳其采择之礼。用鴈，取顺阴阳往来也。”周礼：“王者谷圭以聘女。”郑玄注云：“士大夫已上，乃以玄纁束帛，天子加以谷圭，诸侯加以大璋。”然礼称以圭，此云用璧，形制虽异，为玉同也。乘马，四匹马也。杂记曰：“纳币一束，束五两，两五寻。”然则每端二丈也。 
时太后秉政而梁冀专朝，故后独得宠幸，自下莫得进见。后藉姊兄荫埶，恣极奢靡，宫幄雕丽，服御珍华，巧饰制度，兼倍前世。及皇太后崩，恩爱稍衰。 
后既无子，潜怀怨忌，每宫人孕育，鲜得全者。帝虽迫畏梁冀，不敢谴怒，然见御转稀。至延熹*(三)*[二]年，后以忧恚崩，在位十三年，葬懿陵。其岁，诛梁冀，废懿陵为贵人頉焉。 
桓帝邓皇后讳猛女，和熹皇后从兄子邓香之女也。母宣，初适香，生后。改嫁梁纪，纪者，大将军梁冀妻孙寿之舅也。后少孤，随母为居，因冒姓梁氏。冀妻见后貌美，永兴中进入掖庭，为采女，绝幸。[一]明年，封兄邓演为南顿侯，位特进。演卒，子康嗣。及懿献后崩，梁冀诛，立后为皇后。帝恶梁氏，改姓为薄，封后母宣为长安君。四年，有司奏后本郎中邓香之女，不宜改易它姓，于是复为邓氏。追封赠香车骑将军安阳侯印绶，更封宣﹑康大县，宣为昆阳君，康为沘阳侯，赏赐巨万计。[二]宣卒，赗赠葬礼，皆依后母旧仪。 
以康弟统袭封昆阳侯，位侍中；统从兄会袭安阳侯，为虎贲中郎将；又封统弟秉为淯阳侯。宗族皆列校﹑郎将。 
注[一]采，择也，以因采择而立名。 
注[二]巨，大也。大万谓万万也。 
帝多内幸，博采宫女至五六千人，及□役从使，复兼倍于此。而后恃尊骄忌，与帝所幸郭贵人更相谮诉。八年，诏废后，送暴室，以忧死；[一]立七年。葬于北邙。从父河南尹万世及会皆下狱死。统等亦系暴室，免官爵，归本郡，财物没入县官。 
注[一]汉官仪曰：“暴室在掖庭内，丞一人，主宫中妇人疾病者。其皇后﹑贵人有罪，亦就此室也。” 
桓思窦皇后讳妙，章德皇后从祖弟之孙女也。父*(讳)*武。延熹八年，邓皇后废，后以选入掖庭为贵人，其冬，立为皇后，而御见甚稀，帝所宠唯采女田圣等。永康元年冬，帝寝疾，遂以圣等九女皆为贵人。及崩，无嗣，后为皇太后。 
太后临朝定策，立解犊亭侯宏，是为灵帝。 
太后素忌忍，积怒田圣等，桓帝梓宫尚在前殿，遂杀田圣。又欲尽诛诸贵人，中常侍管霸﹑苏康苦谏，乃止。时太后父大将军武谋诛宦官，而中常侍曹节等矫诏杀武，迁太后于南宫云台，家属徙比景。
图书信息
  [1]　　作　　者：花半里 著
出 版 社：江苏文艺出版社
出版时间：2012-1-1
版　　次：1
页　　数：全2册
印刷时间：2012-1-1
开　　本：16开
纸　　张：胶版纸
印　　次：1
I S B N：9787539949925
包　　装：平装
内容简介
新闻记者沈昼一觉醒来，发现自己居然穿越到西汉变成了阴丽华。
而那个说着“仕宦当做执金吾，娶妻当得阴丽华”的刘秀竟然与她现代刚遇难的男友一模一样。
这是否是上天给她弥补的一次机会？
战乱之中，她不顾一切去找他，与他相携并进；
朝廷倾轧，她豁出一切嫁给了他……
她娇艳如花，一笑倾城，却被易妻为妾；
她经历了一个女人，最不能忍受的羞辱与难堪……
转瞬红颜苍老，娇美不再，
她却又由妾变妻，入主长秋宫，
从此，翻手为云覆手雨……
数十年的后宫生涯，她守着他为她撑起的一方平静的天地，守着儿女安静地生活，直到母亲和弟弟突然被人杀害……
七年的算计，只差最后一击，她平心静气地等待，最疼爱的儿子，却又突然死在了自己面前……
作者简介
花半里，女，09年开始写作，目前已签约出版小说有：《静女其姝》、《似锦流年》、《公元前，公元后》、《花开的声音》、《流年浅握情一诺》等等。
目录
上卷
楔子
第一章：阴氏丽华
第二章：是谁非谁
第三章：谋定而动
第四章：星孛于张
第五章：舍命相随
第六章：君子一诺
第七章：昆阳之战
第八章：祸起微澜
第十章：执手嫁娶
第十一章：韬光养晦
第十二章：生离死别
第十三章：贤妻谋臣
第十四章：得失之间
第十五章：舍命一搏
第十六章：穷途末路
第十七章：终登帝位
下卷
第十八章：易妻为妾
第十九章：糟糠之妻
第二十章：帝王后宫
第二十一章：皇后郭氏
第二十二章：生女为王
第二十三章：离宫避祸
第二十四章：五月之子
第二十五章：旦夕祸福
第二十六章：伤逝伤情
第二十七章：得失之间
第二十八章：大业一统
第二十九章：愚戆吴季
第三十章：张弛之道
第三十一章：如履薄冰
第三十二章：风眩之疾
第三十三章：猝变丧子
第三十四章：诛心废后
第三十五章：废立太子
第三十六章：沉疴托孤
第三十七章：至亲姐弟
第三十八章：匆匆百年
第三十九章：吾妻甚好
第四十章：残年暮事
第四十一章：曲终人散
尾声